I 1926 blev flyvepladsen flyttet til sin nuværende placering. Samme år blev [[Lufthansa]] grundlagt i [[Berlin]]. En Lufthansa flyveplan fra 1930'erne viser rutefly fra Mannheim til [[Frankfurt am Main|Frankfurt]] via [[Darmstadt]] ligesom destinationer som [[Stuttgart]], [[Saarbrücken]] og [[Konstanz]] var en del af rutenettet fra Mannheim. I 1939 startede Lufthansa op med nonstop flyvninger til hovedstaden Berlin med forskellige [[Junkers]] fly.
[[Fil:Mannheim City-Airport 20120316.jpg|left|thumb|210px|Den nuværende hovedbygning fra 1988]]
Under [[2. Verdenskrig]] blev lufthavnen alvorligt beskadiget. Efter krigen var lufthavnen besat af den [[United States Army|amerikanske hær]]. Terminalbygningen og hangarer blev delvis nedrevet og renoveret. Flyvepladsen blev genåbnet for offentligheden i [[1958]]. Den voksende størrelse på [[efterkrigstiden]]s fly gjorde, at stedet ikke længere kunne betjenes af alle de store flyselskaber, og den blev hovedsagelig anvendt til privatflyvning på grund af den korte [[landingsbane]]. Denne blev i [[1973]] forlænget til 1000 meter og belagt med asfalt.
Historie Foreninger Organisationer